**OBRAZLOŽENJE**

Nacrtom prijedloga Zakona o podacima i informacijama u zdravstvu utvrđuju se prava, obveze i odgovornosti pravnih i fizičkih osoba zdravstvenog sustava Republike Hrvatske u području upravljanja podacima i informacijama u zdravstvu, definiraju se pojmovi i temeljna načela, svrha prikupljanja, preuzimanja i korištenja podataka, vođenje sustava pohrane podataka i zdravstvene dokumentacije, uspostava elektroničke obrade zdravstvenih podataka te osiguravanje međunarodne usporedivosti i pouzdanosti zdravstvenih podataka, u cilju njihovog sveobuhvatnog i djelotvornog korištenja u zaštiti, unaprjeđenju i očuvanju zdravlja u Republici Hrvatskoj.